อลังการ เปิดราคาคอนโดหรู ลูกบ้านรำคาญระฆัง มีตังค์เท่าไหร่ถึงซื้อได้?
จากกรณีที่มีผู้พักอาศัยบนคอนโดหรูแจ้งเรื่องร้องทุกข์กับสำนักงานเขตบางคอแหลมว่า ได้รับความเดือดร้อน เนื่องจากพระภิกษุจากวัดไทรตีระฆังส่งเสียงดังรบกวน ตั้งแต่เวลา 03.30-04.00 น. เป็นประจำทุกวัน จนเกิดเสียงวิพากษ์วิจารณ์อย่างกว้างขวางในโลกสังคมออนไลน์ และเกิดความสนใจใคร่รู้ว่า ,คอนโดแห่งดังกล่าว หรูหรา มีดารา-ไฮโซอยู่คับคั่ง และราคาแพงขนาดไหน ทีมข่าวเจาะประเด็น ไล่เรียงเอาไว้ดังต่อไปนี้,คอนโดหรูแห่งนี้มีชื่อว่า StarView พระราม 3 เป็นคอนโดที่อุดมไปด้วยลูกบ้านที่ค่อนข้างมีฐานะ โดยตัวคอนโดแบ่งออกเป็น 2 อาคาร อาคาร A สูง 44 ชั้น, อาคาร B สูง 54 ชั้น จำนวนห้อง 556 ยูนิต มีที่จอดรถทั้งหมด 564 คัน,ขณะเดียวกัน คอนโดแห่งนี้ยังมีตึกคู่ของคอนโดบริเวณชั้น 44 ซึ่งมีจุดเชื่อมกันเป็นสระว่ายน้ำ โดยสระว่ายน้ำยาวกว่า 100 เมตร แยกสระเด็ก ระบบเกลือ และมีวิวแม่น้ำเจ้าพระยา 180 องศา,ทั้งนี้ รูปแบบคอนโดมีให้ผู้พักอาศัยเลือกหลากหลายรูปแบบ แต่หลักๆ มีดังต่อไปนี้,- ขนาด 77 ตารางเมตร แบ่งเป็น 2 ห้องนอน 2 ห้องน้ำ ราคาอยู่ที่ 7-12.5 ล้านบาท หรือให้เช่าอยู่ที่ 30,000-50,000 บาทต่อเดือน,- ขนาด 80.5 ตารางเมตร แบ่งเป็น 2 ห้องนอน 2 ห้องน้ำ ราคาอยู่ที่ 10-15 ล้านบาท,- ขนาด 160 ตารางเมตร แบ่งเป็น 3 ห้องนอน 3 ห้องน้ำ ราคาอยู่ที่ 15-24 ล้านบาท,นอกจากนี้ยังมีสิ่งอำนวยความสะดวกครบครัน ไม่ว่าจะเป็น สนามบาสเก็ตบอล, สนามเทนนิส, สนามกอล์ฟ, สนามเด็กเล่น, สวนลอยฟ้า, ลู่วิ่งลอยฟ้า, ฟิตเนส, ลู่วิ่ง, ซาวน่า, สตรีม และอีกมากมาย.,ขอบคุณภาพจาก Starview Condo for rent
คอนโดแห่งดังกล่าว หรูหรา มีดารา-ไฮโซอยู่คับคั่ง และราคาแพงขนาดไหน ทีมข่าวเจาะประเด็น ไล่เรียงเอาไว้ดังต่อไปนี้
คอนโดหรู,ระฆังดัง,ระฆัง คอนโด,ราคาคอนโด,ข่าวร้อน,ข่าวทั่วไป